
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2893 

29 Οκτωβρίου 2014 


ΑΠΟΦΑΣΕΙ Σ 

Αριθμ. 2821 

Καθορισμός αρμοδιοτήτων Υφυπουργού Υποδομών, 
Μεταφορών και Δικτύων Μιχαήλ Παπαδόπουλου. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις της παραγράφου 2 του άρθρου 83 
του Συντάγματος. 

2. Τις διατάξεις της παραγράφου 5 του άρθρου 41 
και του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α' 98). 

3. Τις διατάξεις του άρθρου 1 του Ν. 3897/2010 «Σύστα¬ 
ση Εθνικού Συμβουλίου Οδικής Ασφάλειας ... και άλλες 
διατάξεις» (Α' 208). 

4. Το π.δ. 83/2012 «Διορισμός του Αντωνίου Σαμαρά 
του Κωνσταντίνου, Αρχηγού του Κόμματος της «Νέας 
Δημοκρατίας» ως Πρωθυπουργού» (Α' 140). 

5. Το π.δ. 118/2013 «Τροποποίηση του π.δ. 85/2012 
(Α' 141) -Ίδρυση Υπουργείου Υποδομών, Μεταφορών και 
Δικτύων ... αντιστοίχως» (Α' 152). 

6. Το π.δ. 119/2013 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (Α' 153). 

7. Το π.δ. 109/2014 «Οργανισμός του Υπουργείου Υπο¬ 
δομών, Μεταφορών και Δικτύων» (Α' 176). 

8. Την υπ’ αριθμ. 329/03.07.2013 απόφαση του Πρωθυ¬ 
πουργού και του Υπουργού Υποδομών, Μεταφορών και 
Δικτύων «Καθορισμός αρμοδιοτήτων του Υφυπουργού 
Υποδομών, Μεταφορών και Δικτύων Μιχαήλ Παπαδό¬ 
πουλου» (Β' 1655). 

9. Το γεγονός ότι από την εφαρμογή των διατάξεων 
της παρούσας απόφασης δεν προκαλείται δαπάνη σε 
βάρος του κρατικού προϋπολογισμού, αποφασίζουμε: 

Άρθρο 1 

Αρμοδιότητες Υφυπουργού Υποδομών, 
Μεταφορών και Δικτύων Μιχαήλ Παπαδόπουλου 

Στον Υφυπουργό Υποδομών, Μεταφορών και Δικτύων 
Μιχαήλ Παπαδόπουλο αναθέτουμε: 


1) Την εποπτεία: 

Του Σώματος Επιθεωρητών - Ελεγκτών (τ. Υπουργείου 
Μεταφορών και Επικοινωνιών). 

2) Την άσκηση των αρμοδιοτήτων: 

α) Της Γενικής Διεύθυνσης Διοικητικής Υποστήριξης, 
β) Της Γενικής Διεύθυνσης Ηλεκτρονικής Διακυβέρ¬ 
νησης. 

γ) Της Γενικής Διεύθυνσης Μεταφορών, 
δ) Της Γενικής Διεύθυνσης Οδικής Ασφάλειας, 
ε) Της Γ ενικής Διεύθυνσης Τ ηλεπικοινωνιών και Τ αχυ- 
δρομείων, πλην της Διεύθυνσης Ψηφιακής Στρατηγικής 
Ηλεκτρονικών Επικοινωνιών και Ταχυδρομείων. 

στ) Του Τμήματος Πολιτικής Σχεδίασης Έκτακτης 
Ανάγκης. 

ζ) Του Τμήματος Κοινοβουλευτικού Ελέγχου, 
η) Του Τμήματος Διεθνών Σχέσεων Επικοινωνιών, 
θ) Του Γραφείου Τύπου και Δημοσίων Σχέσεων, 
ι) Του Εθνικού Συμβουλίου Οδικής Ασφάλειας. 

Αρθρο 2 

1) Στο πλαίσιο της άσκησης των αρμοδιοτήτων που 
αναφέρονται στο άρθρο 1 περιλαμβάνονται και οι ακό¬ 
λουθες αρμοδιότητες: 

α) Οι κοινοβουλευτικές αρμοδιότητες, πλην της νομο¬ 
θετικής πρωτοβουλίας. 

β) Η πρόταση για την έκδοση ατομικών και κανονι¬ 
στικών διαταγμάτων. 

γ) Η έκδοση πράξεων ατομικού και κανονιστικού χα¬ 
ρακτήρα. 

δ) Η πρόταση για την έκδοση διαταγμάτων και η έκ¬ 
δοση πράξεων από κοινού με άλλους υπουργούς, ανα¬ 
πληρωτές υπουργούς και υφυπουργούς, 
ε) Η συμμετοχή στα συλλογικά κυβερνητικά όργανα, 
στ) Η σύσταση και συγκρότηση Επιτροπών και Ομά¬ 
δων Εργασίας. 

ζ) Η υποβολή ερωτημάτων στο Νομικό Συμβούλιο του 
Κράτους και η αποδοχή των σχετικών γνωμοδοτήσεων. 

η) Η εκπροσώπηση του Υπουργείου στους διεθνείς 
Οργανισμούς. 

2) Οι αρμοδιότητες της παρ. 1 περ. η του παρόντος 
άρθρου, καθώς και του Τμήματος Σιδηροδρομικών και 
Συνδυασμένων Μεταφορών της Διεύθυνσης Συνδυασμέ¬ 
νων Μεταφορών και του Τμήματος Αστικών Μεταφορών 
της Διεύθυνσης Επιβατικών Μεταφορών ασκούνται πα¬ 
ράλληλα και από τον Υπουργό Υποδομών, Μεταφορών 
και Δικτύων. 

3) Στις αρμοδιότητες που προβλέπονται στο άρθρο 
1 δεν περιλαμβάνεται ο διορισμός διοικήσεων των 
εποπτευόμενων φορέων και ανεξάρτητων αρχών, η 
συγκρότηση των υπηρεσιακών συμβουλίων, καθώς και 
τα ερωτήματα για την επιλογή Προϊσταμένων Γενικών 
Διευθύνσεων, Διευθύνσεων και Αυτοτελών Τμημάτων 
και Γ ραφείων, η τοποθέτηση αυτών και όλα τα θέματα 
υπηρεσιακής τους κατάστασης. 

Άρθρο 3 

Η με αριθμό 329/03.07.2013 απόφαση του Πρωθυ¬ 
πουργού και του Υπουργού Υποδομών, Μεταφορών και 
Δικτύων «Καθορισμός αρμοδιοτήτων του Υφυπουργού 
Υποδομών, Μεταφορών και Δικτύων Μιχαήλ Παπαδό- 
πουλου» (Β' 1655), όπως ισχύει, καταργείται. 


Αρθρο 4 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Οκτωβρίου 2014 

Ο ΠΡΩΘΥΠΟΥΡΓΟΣ 

ΑΝΤΩΝΗΣ Κ. ΣΑΜΑΡΑΣ 

Ο ΥΠΟΥΡΓΟΣ ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

ΜΙΧΑΗΛ ΧΡΥΣΟΧΟΪΔΗΣ 

